CELEX: 32012R0091
Language: fi
Date: 2012-02-02 00:00:00
Title: Komission täytäntöönpanoasetus (EU) N:o 91/2012, annettu 2 päivänä helmikuuta 2012 , Bacillus subtilis (CBS 117162) -valmisteen hyväksymisestä vieroitettujen porsaiden ja lihasikojen rehun lisäaineena (hyväksynnän haltija Krka d.d.)  ETA:n kannalta merkityksellinen teksti

3.2.2012   
            
            
               FI
            
            
               Euroopan unionin virallinen lehti
            
            
               L 31/3
            
         KOMISSION TÄYTÄNTÖÖNPANOASETUS (EU) N:o 91/2012,
   annettu 2 päivänä helmikuuta 2012,
   
      Bacillus subtilis (CBS 117162) -valmisteen hyväksymisestä vieroitettujen porsaiden ja lihasikojen rehun lisäaineena (hyväksynnän haltija Krka d.d.)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Asetuksen (EY) N:o 1831/2003 7 artiklan mukaisesti on tehty Bacillus subtilis (CBS 117162) -valmisteen hyväksymistä koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Bacillus subtilis (CBS 117162) -valmisteen hyväksymistä vieroitettujen porsaiden ja lihasikojen rehun lisäaineena, joka luokiteltaisiin lisäaineluokkaan ’eläintuotantoon vaikuttavat lisäaineet’.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 7 päivänä syyskuuta 2011 antamassaan lausunnossa (2), että Bacillus subtilis (CBS 117162) -valmisteella ei ehdotetuissa käyttöolosuhteissa ole haitallista vaikutusta eläinten terveyteen, ihmisten terveyteen tai ympäristöön ja että sen käyttö voi parantaa kohdelajin painonlisäystä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineen analyysimenetelmää koskevan raportin.
            
         
               (5)
            
            
               
                  Bacillus subtilis (CBS 117162) -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Näin ollen olisi hyväksyttävä kyseisen valmisteen käyttö tämän asetuksen liitteessä esitetyn mukaisesti.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään liitteessä eritelty valmiste eläinten ruokinnassa käytettävänä lisäaineena, joka kuuluu lisäaineluokkaan ’eläintuotantoon vaikuttavat lisäaineet’ ja funktionaaliseen ryhmään ’suolistoflooran stabiloimiseen tarkoitetut aineet’, kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä helmikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2011; 9(9):2375.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäis-ikä
               
               
                  Vähimmäis-pitoisuus
               
               
                  Enimmäis-pitoisuus
               
               
                  Muut määräykset
               
               
                  Hyväksyn-nän voimassa-olo päättyy
               
            
                  PMY/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet.
                  
               
            
                  4b1824
               
               
                  Krka d.d.
               
               
                  
                     Bacillus subtilis
                  
                  (CBS 117162)
               
               
                  
                               
                           
                           
                              
                                 Lisäaineen koostumus:
                              
                              
                                 Bacillus subtilis (CBS 117162) -valmiste, joka sisältää vähintään 4 × 109 PMY/g lisäainetta (rakeina)
                           
                        
                               
                           
                           
                              
                                 Tehoaineen kuvaus:
                              
                              
                                 Bacillus subtilis (CBS 117162):n itiöt
                           
                        
                               
                           
                           
                              
                                 Analyysimenetelmä
                                  (1):
                              
                                           
                                       
                                       
                                          Lukumäärän määritys: pintaviljelytekniikka (EN 15787)
                                       
                                    
                                           
                                       
                                       
                                          Tunnistaminen: pulssikenttäelektroforeesigenotyypitys (PFGE)
                                       
                                    
                        
               
                  Porsaat (vieroitetut)
                  Lihasiat
               
               
                  —
               
               
                  2 × 109
                  
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilius rehua rakeistettaessa.
                           
                        
                              2.
                           
                           
                              (Vieroitetuille) porsaille 35 kg:aan asti.
                           
                        
                              3.
                           
                           
                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                           
                        
               
                  23 päivänä helmikuuta 2022
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta yhteisön vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.